fi da da da da fi nb da da da da da da da da da da da da da da en da da da da da da da da da da da da en en
Saud blev renset for unoder & ”Man of te tournament i Holland ” - Svanholm Cricketklub
Lørdag d. 6. august 2016 kl. 09:30 af Henrik Pfaff
Man behøver ikke at være professor i at finde frem til ”Man of te tournament”, da Danmark vandt U 17 turneringen i division II i Holland ubesejret og en klasse bedre end de andre deltagere Holland, Guernsey og Italien.
Saud Munir, Svanholm blev klart bedst i hele turneringen både som gærdespiller – scorede 286 i sine 7 halvlege med et gennemsnit på 47,67- og som bowler, hvor han på sine 47 overs tog 14 gærder for kun 92 point med et gennemsnit på 6,71.
Saud Munir med ”man of te tournament-præmien” og diplomet, som spillerne fik for at vinde turneringen
Saud 17 år, læser HF, startede med cricket, da han var 6 år, da hans cricketinteresserede og cricketaktive far fulgte ham over på Svanholm Park til miniputtræning.
Han debuterede på 1. holdet allerede som drengespiller.
Saud har nu scoret fem centuries. Det første på 198 i en drengesemifinale mod Skanderborg, et i en turnering mod Schweiz og Luxemburg, to centuries i år i juniorkampe og nu et under U-17 turneringen et mod Italien.
Saud har spillet så meget cricket, at han sommetider keder sig med det almindelige – og begynder på alle de morsomme unoder, som man ofte finder på og kommer af sted med i indendørscricket. Det gælder både kastning og gærdespil.
Landstræner Jeremy Bray så potentialet i ham og havde ham ”under behandling” i vinters og arbejdede især med hans drive og afleverede ham fin og færdig dybt imponeret af resultatet.
Men det er sin sag at lægge alt det, man har fået succes med gennem årene, på hylden. I en international turnering for nylig på Svanholm Park kastede han sig på en langsom græspitch to gange med fatale resultater ud i at cutte – mod given ordre fra træner Frederik Klokker.
Undertegnede så det og råbte til de nærmeste: Det eneste han bliver mester i er indendørscricket.
Klokker trak ham bagefter til side og efterlod ham med et par sandheder i rygsækken.
-Kunne du nære dig i Holland, hvor pitchene også var langsomme, spurgte vi Saud.
-Vi havde video på alle kampene – det gav jo et vist pres. Jeg havde fået ordre til ”keep it to te basic” og vi fik bagefter set, hvad vi gjorde rigtigt – og forkert. Så jeg nærede mig.
-Også hvad angår min kastning handlede jeg efter ordre. Pitchen var simpelthen for langsom til andet end at kaste god længde på gærdet og midt mellem en masse maidens fik jeg da også 14 gærder. Jonas f.eks, der er hurtigere end mig og kaster god længde udenfor offpinden, havde det sværere med det minimale opspring, men han gjorde det nu også godt med 12 gærder.
Saud fik bolden efter at han havde taget 5 gærder for 18
Har du nogen fremtidsplaner hvad angår cricket?
-Kun at fortsætte og blive så god, som jeg nu kan, Så må vi se, hvor vidt det bringer mig…..
Men det var nu ikke alene Saud, der gjorde det godt blandt de tre svanholmdeltagere.
Jonas Henriksen som endte som nr. 3 på kastestatistikken med 12 erobrede gærder for 129 point på sine 50 overs med et gennemsnit på 10,75 og var et par gange vigtig med sit gærdespil, men fik ikke samme gærdemuligheder som Saud. Det kræver i øvrigt også mere af marken, når man skal have sine modstandere grebet ud.
Jonas Henriksen tog 5 gærder for 16 og blev “Man of te match” mod Holland
Overraskelsen var Azan Ur-Rehman, som sjældent får chancen herhjemme i den tyndt besatte juniorrække, hvor der ikke er meget at hente for folk lidt længere nede i gærdeordenen. Han blev forfremmet til åbner og gjorde som han havde fået besked på – vi vil ikke miste gærder i de første 10 overe. Han reddede holdet, da han i regnvejrskampen mod Holland scorede 35 ud af 117 og havde en række pæne scorer.
I betragtning af, hvor lidt han har battet i sin ungdomstid gjorde han det imponerende. Egentlig var han med som offspinner, men blev kun brugt i to kampe, hvor han tog tre gærder i mange overe for meget få point.
Sejren i denne turnering betyder, at dette U 17 hold næste år – som U 18 - skal spille mod Skotland, Irland og Jersey om en plads til U 19 VM året efter.
Vinderholdet; Øverste række th. ved siden af landstræner Jeremy Bray Jonas Henriksen,
nederst helt til højre Azan Ur-Rehman og Saud i midten af bageste række
Spillernes selfie efter præmieoverrækkelsen. Forrest Saud og tv. Azan Ur-Rehman